Punktid 73 - 72, arvasime juba rada planeerides, et siin on kusagil konks. Konks ongi, väga lihtne - kaks punkti asuvad keset mõõtmatut lumevälja. Punkti 73 minnes oleme sunnitud kõndima 2.6 kilomeetrit läbi lume, mis võtab meil aega 33 minutit. Ka punkti 72 juures on teed lahti lükkamata, trügime veel kaks kilomeetrit läbi lume, seekord koos jalgratastega.  Need kaks kilomeetrit on vist minu elu pikimad :). Kokku kulutame kahele punktile tunni ja 50 minutit. Kui lõpuks lumest pääseme on meil aega jäänud veel ainult napp, 46 minutit.